Супрацоўнікі Бібліятэкі актыўна ўдзельнічалі ў павышэнні кваліфікацыі бібліятэчных кадраў рэспублікі: на канферэнцыях, сімпозіумах, семінарах рознага ўзроўню імі было прачытана каля 70-ці дакладаў, чыталіся лекцыі ў БелІПК, РІВШ, Акадэміі паслядыпломнай адукацыі; праводзіліся кансультацыі па актуальных пытаннях дзейнасці бібліятэк; ажыццяўлялася кіраўніцтва практыкай студэнтаў БДУК і навучэнцаў бібліятэчнага каледжа. У справаздачны перыяд было здзейснена 32 камандзіроўкі (175 дзён).